CANOGLOD 
LLANWRTYD, 


AR Y DON “MAE ROBIN YN SWIL.” 


AE ardal Llanwrtyd yn orlawn o swyn, 
Prydferthwch a thlysni addurnant bob twyn ; 
Lle chwardda y bryniau sy'n gylch yma 'rioed, 
Lle chwery'r awelon delynau y coed. 
Llanwrtyd yw'r lle, Llanwrtyd yw'r lle, 
Sy'n werth dyfod iddo o'r Gogledd a'r De. 


Daw'r awel, fel anadl angel ei hun, 

Dros benau'r mynyddoedd, i'r lle, dros y ffin ; 

Dwg iechyd o'r bryniau i /awr i bob man, 

A'r ffynon ddwg iechyd o'r ddaear i'r Jan. 
Llanwrtyd yw'r lle, Llanwrtyd yw'r lle, &c. / , 

Ceir gwel'd y genethod a'r llanciau yn nghyd 

Yn d'od i Lanwrtyd o bob rhan o'r byd ;. ; 

Ond ar ol bod yma am wythnos neu ddwy, ” 

Fe ânt i briodi i Eolwys y plwy. i 
Llanwrtyd yw'r lle, Llanwrtyd yw'r fe, &c. 

/ 


Mae torf o glefydau, wrth weled y lle, / 

Yn ffoi am eu bywyd, heb wybod i hŷle ; 

Mae'r awyr yn fiwsig, can faint y nwynhad 

Sy'n d'od i'r ugeiniau, ar ol c»el iachad. 
Llanwrtyd yw'r lle. IZanwrtyd yw'r llê, &c. 


Daw gwŷr y mynyddau i'r lle wrth eu ffyn,| 

Ar ol hod yn treio pob ffynon a llyn ; 

Ond ar ol bod yma yn yfed o hon, 

Dychwelant yn union tua thre' heb un ffon. 
Llanwrtyd yw'r lle, Llanwrtyd yw'r lle, &c. 


Pryd bynag y teimlaf fy hunan yn glaf, 
I ffwrdd i Lanwrtyd ar redeg yr af ; 
Y ffynon, yr awyr, a'r cwmni yn nghyd 
A drecha ddoctoriaid a moddion y byd. 
Llanwrtyd yw'r lle, Llanwrtyd yw'r lle, &c. 

